ಮೊದಲ ಪ್ರಾಕ್ತನ ಶಾಸ್ತ್ರದ ಆಧಾರದ ಮೇಲೆ ಪುರಾತನ ಈಜಿಪ್ಟ್ ಕಾಲದಲ್ಲಿ ಸುಮಾರು 3500 BCಯಲ್ಲಿ ಈಜಿಪ್ಟ್‌ ದೇಶದಲ್ಲಿ ದೊರೆ ಮನೆತನದವರು ನೆಫೆರ್ಟಿಟಿ, ನೆಫರ್ಟರಿಗಳಂತಹ ಮೇಕಪ್‌ಗಳನ್ನು ಹೊಂದಿದ್ದರು, ಟುಟಂಕಾಮನ್, ಮುಂತಾದ ಮುಖವಾಡಗಳನ್ನು ಹೊಂದಿದ್ದರು. ಪುರಾತನ ಗ್ರೀಕರು ಮತ್ತು ರೋಮನ್ನರು ಸಹ ಸೌಂದರ್ಯವರ್ಧಕಗಳನ್ನು ಬಳಸುತ್ತಿದ್ದರು. ರೋಮನ್ಸ್ ಮತ್ತು ಪ್ರಾಚೀನ ಈಜಿಪ್ತಿಯನ್ನರು ಈ ಕಾಸ್ಮೆಟಿಕ್ಸ್ ವಿಷಕಾರಿಯಾದ ಪಾದರಸ ಮತ್ತು ಸೀಸವನ್ನು ಒಳಗೊಂಡಿದೆಯೆಂಬುದನ್ನು ಪತ್ತೆಹಚ್ಚಿದ್ದರು. ಇಸ್ರೇಲ್‌ನ ಪ್ರಾಚೀನ ರಾಜಧಾನಿಯು ಈ ಸೌಂದರ್ಯವರ್ಧಕಗಳಿಂದ ಪ್ರಭಾವಿತಗೊಂಡಿತ್ತು ಎಂದು ಹಳೆಯ ಒಡಂಬಡಿಕೆ– 2 ರಾಜರು 9:30 ದಲ್ಲಿ ದಾಖಲಾಗಿದೆ ಜೆಝ್ಬೆಲ್ ತನ್ನ ಕಣ್ಣಿನ ರೆಪ್ಪೆಗಳಿಗೆ ಸುಮಾರು 840 BC ಯ ಅವಧಿಯಲ್ಲಿ ಬಣ್ಣಹಚ್ಚುತ್ತಿದ್ದಳೆಂದು ತಿಳಿದುಬಂದಿದೆ. ಬೈಬ್ಲಿಕಲ್ ಪುಸ್ತಕವಾದ ಈಸ್ಟರ್, ಅನೇಕ ಸೌಂದರ್ಯ ಚಿಕಿತ್ಸೆಗಳ ಬಗ್ಗೆಯೂ ವಿವರಣೆ ನೀಡುತ್ತದೆ. 
ಮಧ್ಯಕಾಲೀನ ಯುಗದಲ್ಲಿ, ಚರ್ಚುಗಳ ಮುಖ್ಯಸ್ಥರಿಂದ ಇದರ ಬಳಕೆಯು ತಿರಸ್ಕರಿಸಲ್ಪಟ್ಟರೂ ಕೂಡ, ಅನೇಕ ಮಹಿಳೆಯರು ಈ ಸೌಂದರ್ಯವರ್ಧಕಗಳನ್ನು ಬಳಸುತ್ತಿದ್ದರು. ಮಧ್ಯಕಾಲೀನ ಯುಗದಲ್ಲಿ ಮಹಿಳೆಯರು ಬಿಳಿ ಬಣ್ಣದ ಚರ್ಮವನ್ನು ಹೊಂದುವ ಆಸಕ್ತಿ ಹೊಂದಿದ್ದರಲ್ಲದೇ, ಅದಕ್ಕಾಗಿ ಅವರು ಸೀಸದ ಪೇಸ್ಟನ್ನು, ಚಾಕ್ ಅಥವಾ ಹಿಟ್ಟನ್ನು ಹಚ್ಚುತ್ತಿದ್ದರು ಮಹಿಳೆಯರು ತಮ್ಮ ಮುಖದ ಚರ್ಮವು ಬೆಳ್ಳಗೆ ಕಾಣಲು, “ಸೆರ್ಯೂಸ್” ಎನ್ನುವ ಬಿಳಿಯ ಸೀಸದ ವರ್ಣದ್ರವ್ಯವನ್ನು ಅವರ ಮುಖಕ್ಕೆ ಹಚ್ಚುತ್ತಿದ್ದರು. 

ಪಾಶ್ಚಿಮಾತ್ಯ ಚರಿತ್ರೆಯಲ್ಲಿ ಅನೇಕ ದೃಷ್ಟಿಕೋನಗಳಲ್ಲಿ ಸೌಂದರ್ಯವರ್ಧಕಗಳ ಬಳಕೆಯು ಅಸಮಾಧಾನಕರವಾಗಿ ನೋಡಲ್ಪಡುತ್ತಿತ್ತು. ಉದಾಹರಣೆಗೆ, 1800ರ ದಶಕದಲ್ಲಿ, ಈ ಮೇಕಪ್‌ಗಳು ಮುಖ್ಯವಾಗಿ ವೇಶ್ಯೆಯರಿಂದ ಮಾತ್ರ ಬಳಸಲ್ಪಡುತ್ತಿದ್ದವು, ಮತ್ತು ರಾಣಿ ವಿಕ್ಟೋರಿಯಾ ಅವರು ಮೇಕಪ್ಪನ್ನು ಸಾರ್ವತ್ರಿಕವಾಗಿ, ಅಸಮರ್ಪಕ, ಅಸಭ್ಯ ಮತ್ತು ಅದು ಕೇವಲ ನಟ/ನಟಿಯರಿಗಾಗಿ ಮಾತ್ರ ಬಳಸಲು ಸೂಕ್ತವಾಗಿರುತ್ತಿತ್ತು. ಅಡಾಲ್ಫ್ ಹಿಟ್ಲರ್‌ನ ಪ್ರಕಾರ, ಮುಖಕ್ಕೆ ಬಣ್ಣ ಹಚ್ಚುವುದು ಹಾಸ್ಯಗಾರರಿಗೆ ಮಾತ್ರವಾಗಿದೆಯಲ್ಲದೇ, ಉತ್ತಮ ಜನಾಂಗದ ಮಹಿಳೆಯರಿಗಾಗಿ ಅಲ್ಲವೆಂದು ಹೇಳಿದ್ದಾನೆ. 

19ನೇ ಶತಮಾನದ ಮಹಿಳೆಯರು ಅದನ್ನು ಕೇವಲ ದುರ್ಬಲ ಸ್ತ್ರೀಯರಿಗಾಗಿರುವುದು ಎಂದು ನಂಬಿದ್ದರು. ಅವರು ತಮ್ಮನ್ನು ಕೋಮಲ ಹೂವುಗಳಿಗೆ ಹೋಲಿಸುತ್ತಿದ್ದರಲ್ಲದೇ, ತಮ್ಮ ಮಾರ್ದವತೆ ಮತ್ತು ಹೆಣ್ತನಕ್ಕೆ ಪ್ರಾಧಾನ್ಯತೆ ನೀಡುತ್ತಿದ್ದರು. ಅವರು ಸದಾ ಬೆಳ್ಳಗೆ ಮತ್ತು ಆಕರ್ಷಣೀಯವಾಗಿ ಕಾಣುವುದರ ಬಗ್ಗೆ ಹೆಚ್ಚಿನ ಗಮನ ನೀಡುತ್ತಿದ್ದರು. ಬೆಳ್ಳಗಿನ ಬಣ್ಣವು ವಿನೇಗರ್‌ ಅನ್ನು ಸದಾ ಕುಡಿಯುವುದರಿಂದ ಮತ್ತು ತಾಜಾ ಗಾಳಿಯನ್ನು ತಪ್ಪಿಸುವ ಮೂಲಕ ಪಡೆದುಕೊಳ್ಳಬಹುದೆಂದುಕೊಂಡಿದ್ದರು. ಕೆಲವೊಮ್ಮೆ ಸ್ತ್ರೀಯರು ಸ್ವಲ್ಪ ಪ್ರಮಾಣದ ತಿಳಿ ಕೆಂಪು ಬಣ್ಣ/ರೂಜ್‌ ಅನ್ನು ಕೆನ್ನೆಗಳಿಗೆ ಲೇಪಿಸುತ್ತಿದ್ದರಲ್ಲದೇ, ತಮ್ಮ ಕಣ್ಣುಗಳು ಸುಂದರವಾಗಿ ಎದ್ದುಕಾಣಲು, "ಬೆಲ್ಲಾಡೊನ್ನಾ"ವನ್ನು ಹಚ್ಚುತ್ತಿದ್ದರು. ವಿಶೇಷವಾಗಿ 1870ರಲ್ಲಿ ಯಾವಾಗ ಸಾಮಾಜಿಕ ಶಿಷ್ಠಾಚಾರತೆಗಳು ಹೆಚ್ಚು ಸಂಕೀರ್ಣವಾಗಿ ಕಂಡುಬಂದಿತೋ ಆಗ ಈ ಮೇಕಪ್ಪನ್ನು ಸೂಕ್ತ ರೀತಿಯಲ್ಲಿ ಪರಿಗಣಿಸಲಿಲ್ಲ. 

ನಟಿಯರು ಈ ಮೇಕಪ್‌ಗಳನ್ನು ಬಳಸಲು ಅವಕಾಶವಿತ್ತಲ್ಲದೇ, ಪ್ರಸಿದ್ಧ ಸುಂದರಿಯರಾದ ಸರಾಹ್ ಬರ್ನಾರ್ಡ್ಟ್ ಮತ್ತು ಲಿಲ್ಲೀ ಲ್ಯಾಂಗ್ಟ್ರೀ ಅವರು ಪೌಡರ್‌ಗಳನ್ನು ಹಾಕಬಹುದಾಗಿತ್ತು. ಹೆಚ್ಚಿನ ಸೌಂದರ್ಯಕಾರಕ ಉತ್ಪನ್ನಗಳು ರಾಸಾಯನಿಕ ಅಸ್ಪಷ್ಟತೆಯಿಂದ ಕೂಡಿರುತ್ತಿದ್ದವು ಇಲ್ಲವೇ, ಅಡುಗೆ ಮನೆಯ ಆಹಾರ ಪದಾರ್ಥಗಳಾದ ಬೆರ್ರೀಸ್ ಮತ್ತು ಬೀಟ್ರೂಟ್‌ಗಳ ಬಣ್ಣಗಳಲ್ಲಿ ಇರುತ್ತಿದ್ದವು. 

20ನೇ ಶತಮಾನದ ಮಧ್ಯಭಾಗದ ಹೊತ್ತಿಗೆ, ಮಹಿಳೆಯರು ಸೌಂದರ್ಯವರ್ಧಕಗಳನ್ನು ಬಳಸುವುದು ಪ್ರಪಂಚದಎಲ್ಲಾ ಔದ್ಯೋಗಿಕ ಸಮಾಜಗಳಲ್ಲಿ ವ್ಯಾಪಕವಾಗಿ ಹರಡಿಕೊಂಡಿತು.

ಸಾವಿರಾರು ವರ್ಷಗಳಿಂದಲೂ ಸೌಂದರ್ಯವರ್ಧಕಗಳಿ ಬಳಕೆಯಲ್ಲಿವೆ. ಉತ್ಪಾದನ ನಿಯಂತ್ರಣದ ಕೊರತೆ ಮತ್ತು ಸೌಂದರ್ಯವರ್ಧಕಗಳ ಬಳಕೆ ಅಡ್ಡ ಪರಿಣಾಮಗಳಿಗೆ, ಎಡೆಮಾಡಿಕೊಟ್ಟಿದ್ದು, ಅಂಗವೈಕಲ್ಯತೆ, ಕುರುಡುತನ[[, ಮತ್ತು ಕಾಲಾಂತರದಲ್ಲಿ [[ಸಾವೂ]]]] ಸಹ ಸಂಭವಿಸಬಹುದು. ಇದಕ್ಕೆ ಉದಾಹರಣೆಗಳೆಂದರೆ ಪುನರುಜ್ಜೀವನಕಾಲದಲ್ಲಿ, ಮುಖಕ್ಕೆ ಬಳಸುತ್ತಿದ್ದ ಸೆರೂಸ್( ಬಿಳಿ ಸೀಸ) , ಮತ್ತು 1900ರ ಪ್ರಾರಂಭದಲ್ಲಿ ಕಣ್ಣಿನ ರೆಪ್ಪೆಗಳಿಗೆ ಅಲಂಕಾರಕವಾಗಿ ಬಳಸುತ್ತಿದ್ದ ಮಸ್ಕರ ಕುರುಡುತನವನ್ನು ಉಂಟುಮಾಡಿತ್ತು.

ಇಂದು ಪ್ರಪಂಚಾದ್ಯಂತ ಸೌಂದರ್ಯವರ್ಧಕಗಳಿಗೆ ತಗಲುವ ವಾರ್ಷಿಕ ವೆಚ್ಚ $19 ಬಿಲಿಯನ್

1909ರಲ್ಲಿ ಯೂಜಿನ್ ಸ್ಕೂಲರ್ ಅವರಿಂಡ ಸ್ಥಾಪಿತವಾದ ಲ'ಒರಿಯಲ್ , ಎಂಬ ಫ್ರೆಂಚ್ ಕೇಶಾಲಂಕಾರದ ಕಂಪನಿ ದೊಡ್ಡ ಕಂಪನಿಗಳಲ್ಲಿ ಒಂದಾಗಿದೆ. (ಇದು ಈಗ 26% ಲಿಲಿಯನ್ ಬೆಟನ್ ಕೋರ್ಟ್ ರವರು ನಡೆಸುತ್ತಿದ್ದು , 28% ನೆಸ್ಲೆ ಮತ್ತು ಉಳಿದ 46% ಸಾರ್ವಜನಿಕ ವ್ಯಾಪಾರದಿಂದ ನಡೆಯುತ್ತಿದೆ.) 1910ರಲ್ಲಿ ಈ ಮಾರುಕಟ್ಟೆ ಯು.ಎಸ್.ಎ ನಲ್ಲಿ ಎಲಿಜಬೆತ್ ಅರ್ಡೆನ್, ಹೆಲೆನಾರುಬಿನ್ ಸ್ಟೀನ್, ಮತ್ತು ಮ್ಯಾಕ್ಸ್ ಫ್ಯಾಕ್ಟರ್ಇವರಿಂದ ಪ್ರಗತಿಯ ಹಾದಿ ತುಳಿಯಿತು. ಈ ಕಂಪನಿಗಳಿಗೆ ಎರಡನೇ ಮಹಾಯುದ್ದಕ್ಕೆ ಮೊದಲು ರೆವ್ಲಾನ್ ಮತ್ತು ನಂತರ ಎಸ್ಟೀ ಲಾಡರ್ ಸೇರಿಕೊಂಡರು. 

ಇತ್ತೀಚೆಗೆ ಹೊರಮಾರ್ಗಗಳಿಂದ ಆನ್-ಲೈನ್ ಗೆ ಸೇರಿಕೊಂಡ ಅಂತರ್ಜಾಲ ಸಗಟು ಮಾರಾಟಗಾರರು, ಮತ್ತು ಪ್ರಮುಖ ಅಂಗಡಿಗಳು ಹಾಗೂ ಸೌಂದರ್ಯ ವರ್ಧಕ ಸಗಟು ವರ್ತಕರು ಮುಂತಾದವರಲ್ಲಿ ಸೌಂದರ್ಯೋತ್ಪನ್ನಗಳು ಈಗ ಲಭ್ಯವಾಗುತ್ತಿವೆ. 

ಇತರ ಕೈಗಾರಿಕೆಗಳಂತೆ, ಸೌಂದರ್ಯವರ್ಧಕ ಕಂಪನಿಗಳು ಸರ್ಕಾರದ ಏಜೆಂಟುಗಳಾದ ಎಫ್‌ಡಿಎ ನಂತಹವುಗಳಿಂದ ನಿಯಂತ್ರಿಸಲ್ಪಡುತ್ತಿದ್ದು, ಅನೇಕ ವರ್ಷಗಳಿಂದ ಅವುಗಳ ಪ್ರಭಾವಕ್ಕೆ ಒಳಗಾಗಿವೆ. ಎಫ್‌ಡಿಎ ಸೌಂದರ್ಯವರ್ಧಕಗಳು ಗ್ರಾಹಕರಿಗೆ ಮಾರಲ್ಪಡುವ ಮುನ್ನ ಯಾವ ಸ್ಥಿತಿಯಲ್ಲಿವೆ ಅಥವಾ ಅವುಗಳನ್ನು ಪರಿಶಿಲಿಸುವ, ಅನುಮೋದನೆ ನೀಡುವ ಅಗತ್ಯವಿಲ್ಲ. ಸೌಂದರ್ಯವರ್ಧಕಗಳಲ್ಲಿ ಬಳಸುವ ಬಣ್ಣ ಮತ್ತು ಕೇಶಗಳಲ್ಲಿ ಉಪಯೋಗಿಸುವ ವರ್ಣಗಳನ್ನು ಮಾತ್ರ ನಿಯಂತ್ರಿಸುವ ಅಧಿಕಾರವನ್ನು ಎಫ್‌ಡಿಎ ಹೊಂದಿದೆ. ಸೌಂದರ್ಯವರ್ಧಕ ಕಂಪನಿಗಳು ತಮ್ಮ ಉತ್ಪನ್ನಗಳ ಹಾನಿಯ ಬಗ್ಗೆ ಯಾವುದೇ ವರದಿ ಮಾಡುವ ಅಗತ್ಯವಿಲ್ಲ, ಅಷ್ಟೇ ಅಲ್ಲದ ಅವು ಉತ್ಪನ್ನಗಳ ಮೇಲೆ ಸ್ವಯಂ ಅಧಿಕಾರವನ್ನು ಹೊಂದಿವೆ. 

ವಿಮರ್ಶೆ ಮತ್ತು ವಿವಾದ
ಪದಾರ್ಥ ಅಂಶಗಳು
ಸೌಂದರ್ಯ ಉದ್ಯಮಗಳು
ಇತಿಹಾಸ